b'\n_START_ARTICLE_\nMinotaver\n_START_PARAGRAPH_\nMinotaver je v gr\xc5\xa1ki mitologiji po\xc5\xa1ast s \xc4\x8dlove\xc5\xa1kim telesom in bikovo glavo.\n_START_SECTION_\nIzvor\n_START_PARAGRAPH_\nKralj Minos je neko\xc4\x8d pripravljal \xc5\xbertvovanje bika bogu Pozejdonu. Pred tem je molil, da bi mu Pozejdon poslal bika, ki bi mu ga \xc5\xbertvoval. Iz morja je res pri\xc5\xa1el \xc4\x8dudovit bel bik, ki je bil Minosu tako v\xc5\xa1e\xc4\x8d, da se je odlo\xc4\x8dil, da ga obdr\xc5\xbei in \xc5\xbertvuje drugega bika iz svoje \xc4\x8drede. To je razjezilo Pozejdona, ki se je Minosu ma\xc5\xa1\xc4\x8deval tako, da je povzro\xc4\x8dil, da se je njegova \xc5\xbeena zaljubila v bika in z njim spo\xc4\x8dela otroka, ki je bil pol \xc4\x8dlovek in pol bik.\n_START_SECTION_\nIzgradnja Labirinta\n_START_PARAGRAPH_\nMinos se je na pomo\xc4\x8d, kako prikriti sramoto, obrnil na prero\xc4\x8di\xc5\xa1\xc4\x8de v Delfih, ki mu je svetovalo, naj zgradi velik blodnjak, v katerega naj zapre po\xc5\xa1ast. Ogromen blodnjak, ki ga je poimenoval Labirint, mu je zgradil Dedal, vanj pa so zaprli mesojedega Minotavra. V Labirint so nato po\xc5\xa1iljali mladeni\xc4\x8de in mladenke, s katerimi se je prehranjeval Minotaver.\n_START_SECTION_\nMinotavrova smrt\n_START_PARAGRAPH_\nUbil ga je Tezej s pomo\xc4\x8djo Ariadne, Minosove h\xc4\x8derke, ki se je vanj zaljubila. Na za\xc4\x8detek blodnjaka je navezal vrvico, ki mu je kazala pot iz sredi\xc5\xa1\xc4\x8da, kjer je ubil spe\xc4\x8dega Minotavra z me\xc4\x8dem, ki mu ga je priskrbela Ariadna._NEWLINE_Tezej se je dal privesti pred kralja in ga zaprosil, naj ga kot enega izmed \xc5\xbertvovanih po\xc5\xa1lje na Kreto, \xc4\x8de\xc5\xa1 da bo ubil Minotavra. Kralj je, ne vedo\xc4\x8d, kdo je postavni tujec, izpolnil njegovo \xc5\xbeeljo. Ko pa mu je Tezej pokazal \xc4\x8devlje in me\xc4\x8d, je solzen spoznal, da po\xc5\xa1ilja v smrt lastnega sina. Toda besede ni mogel prelomiti. Kralj je skupaj z ljudstvom odpravo pospremil v pristani\xc5\xa1\xc4\x8de. Medtem ko je ljudstvo slavilo Tezeja, je Egej naro\xc4\x8dal sinu:\xc2\xa0\xc2\xbbOdpluli boste kot vedno s \xc4\x8drnim jadrom. \xc4\x8ce pa bo\xc5\xa1 v boju z Minotavrom uspel, razvijte, ko se boste vra\xc4\x8dali, belo jadro. Tako bom vedel, ali se smem veseliti zmage.\xc2\xab\xc2\xa0Na Kreti je atensko ladjo \xc5\xbee pri\xc4\x8dakoval kralj Minos. Takoj je opazil Tezeja, ki se je \xc5\xbee navzeven razlikoval od ostalih. Tezej je Minosa nagovoril in mu rekel, da ni pri\xc5\xa1el na Kreto Minotavru za kosilo, ampak da se namerava za vse ve\xc4\x8dne \xc4\x8dase znebiti nevarne po\xc5\xa1asti. Minos se mu je posmehnil, vendar je vseeno obljubil, da bo v tem primeru osvobodil Atence in jih oprostil davka. V kraljevem spremstvu pa je bila tudi Minosova h\xc4\x8di Ariadna. V\xc5\xa1e\xc4\x8d ji je bil postavni junak, a vedela je, da mu mora pomagati. Pono\xc4\x8di se je splazila v je\xc4\x8do, kjer so bili zaprti Atenci. Tezeju je prinesla \xc4\x8darobni me\xc4\x8d za boj z Minotavrom ter klob\xc4\x8di\xc4\x8d niti, s pomo\xc4\x8djo katerega se mu bo uspelo re\xc5\xa1iti iz labirinta. Naro\xc4\x8dila mu je, naj prive\xc5\xbee konec niti pri vhodu v blodnjak, nato pa med hojo odvija klob\xc4\x8di\xc4\x8d. Tako se bo lahko ob niti tudi vrnil. Naslednji dan so Atenci vstopili v blodnjak. Tezej se je odpravil iskat po\xc5\xa1ast, ostali pa so ostali pri vhodu. Tezej je vestno izpolnjeval Ariadnina navodila ter se prebijal med netopirji in pajki, plesnivimi in zaudarjajo\xc4\x8dimi zidovi, krvavimi sledovi in kupi \xc4\x8dlove\xc5\xa1kih kosti. Zasli\xc5\xa1al je rjovenje in nato zagledal Minotavra. Bikovska glava je sedela na orja\xc5\xa1kem \xc4\x8dlove\xc5\xa1kem telesu, iz nozdrvi so \xc5\xa1vigali plameni in strupena sapa je prihajala iz gobca. Tezej se je spopadel s po\xc5\xa1astjo. Urno se je izmikal ogromnim tacam, ki so segale po njem in uspelo mu je zadeti Minotavra v srce. Ariadnina nit je Tezeja varno vodila proti izhodu.Preden je od\xc5\xa1el je moral Ariadni obljubiti da se bo poro\xc4\x8dil z njo, a ker se ni maral poro\xc4\x8diti s h\xc4\x8derjo svojega sovra\xc5\xbenika ji je na samotnem otoku v vino pome\xc5\xa1al uspavalo in jo pustil tam zaradi vznemirjenosti pa je pozabil \xc4\x8drno jadro zamenjati z belim in kralj je \xc5\xbee od dale\xc4\x8d opazil \xc4\x8drno jadro, misle\xc4\x8d da je njegov sin mrtev se je pognal v globine morja in tam kon\xc4\x8dal svoje \xc5\xbeivljenje, ko pa je zato izvedel Tezej je \xc5\xbealoval svojo povr\xc5\xa1nost. O\xc4\x8detu je obljubil da bo modro vladal.'